Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13249

2. Megjegyzés. - Azokat az irányadókat, amelyek 46,3 és 278 km (25 és 150 tengeri mérföld) közötti átlagos sugarú névleges fedésterülettel rendelkeznek, az ezen fedésterület átlag sugarához legközelebb eső 46,3 km-es (25 tengeri mérföldes) érték többszörösével lehet jelölni, és a 278 km (150 tengeri mérföld) feletti névleges fedésterületű irányadókat pedig a legközelebbi 92,7 km (50 tengeri mérföld) többszörösével. 3.4.2.3 Ajánlás. - Ahol egy NDB névleges fedésterülete az üzemeltetési jelentőséggel bíró különböző szektorokban lényegesen eltérő, ott az NDB osztályozását a névleges fedésterület átlag sugarának és az egyes szektorok határainak megjelölésével kell kifejezni a következők szerint: A szektor fedésterületének sugara / a szektor oldalszög határai az irányadótól az óramutató járásával megegyező irányú mágneses irányszögben kifejezve. Ahol szükséges az, hogy egy NDB ilyen módon kerüljön osztályozásra, ott a szektorok számát minimális értéken kell megadni, lehetőleg kettőt nem meghaladóan. Megjegyzés. - Egy adott szektor névleges fedésterületének átlag sugara egyenlő a megfelelő terület ugyanazon körszektorának sugarával. Például: 150/210° - 30° 100/30° - 210°. 3.4.3 A kisugárzott teljesítmény korlátozásai Az egy NDB által kisugárzott teljesítmény nem lépheti túl 2 dB-nél többel a megállapított fedésterületének eléréséhez szükséges energiát, kivéve azt, hogy ez az energia növelhető, ha körzetenként egyeztették, vagy ha más berendezésre vonatkozóan semmilyen káros zavart nem fog eredményezni. 2007/70/II. szám 3.4.4 Rádiófrekvenciák 3.4.4.1 Az NDB-k részére kijelölt rádiófrekvenciákat a 190 kHz és 1 750 kHz közé eső frekvenciatartományban rendelkezésre álló frekvenciákból kell kiválasztani. 3.4.4.2 Az NDB-kre alkalmazható frekvencia tűréshatárnak 0,01 százaléknak kell lennie, kivéve, hogy az 1 606,5 kHz-et és annál magasabb frekvenciákat használó és 200 W feletti antenna-teljesítményű NDB-knél a tűréshatárnak 0,005 százaléknak kell lennie. 3.4.4.3 Ajánlás. - Ahol két megközelítési helyzetmeghatározó irányadót használnak egy ILS kiegészítéséhez, ott a két irányadó vivőfrekvenciája közötti frekvencia-különbség 15 kHz-nél nem lehet kevesebb a rádióiránytű helyes működésének biztosításához, és lehetőleg nem több 25 kHz-nél azért, hogy a gyors áthangolást lehetővé tegye azokban az esetekben, amikor a légijárműnek csak egy rádióiránytűje van. 3.4.4.4 Ahol a futópálya szemben lévő két végét kiszolgáló ILS berendezésekhez kapcsoltan a megközelítési helyzetmeghatározó irányadóknak közös frekvenciát jelölnek ki, ott intézkedni kell annak biztosítására, hogy az üzemi használatban nem lévő berendezés ne sugározhasson. Megjegyzés. - A közös frekvencia csatornákon működő megközelítési helyzetmeghatározó irányadók üzemeltetésére vonatkozó további útmutató anyagot az V. Kötet 3. Fejezetének 3.2.2 pontja tartalmaz. 3.4.5 Azonosítás 3.4.5.1 Minden egyes NDB-t külön-külön azonosítani kell egy két- vagy három-betűs Nemzetközi Morse kódjel csoporttal, amelyet percenként körülbelül 7 szónak megfelelő ütemben adnak ki. 3.4.5.2 A teljes azonosító jelet minden 30 másodpercben legalább egyszer kell adni, kivéve ott, ahol az irányadó azonosítása a vivőfrekvencia ki/be-billentyűzésével történik. Ez utóbbi esetben az azonosításnak körülbelül 1 perces időközönként kell történnie, kivéve, hogy kivételesen rövidebb időközök is alkalmazhatók olyan NDB berendezéseknél, ahol üzemeltetési szempontból kívánatosnak találják. 3.4.5.2.1 Ajánlás. - Azon esetek kivételével, amikor az irányadó azonosítása a vivőfrekvencia be/kibillentyűzésével történik, az azonosító jelet minden 30 másodpercben legalább háromszor kell adni, ezen időperióduson belül egyenlően elosztva. 3.4.5.3 Az olyan 92,7 km (50 tengeri mérföld), vagy annál kisebb átlagos sugarú névleges fedésterületű NDB-k esetében, amelyeket elsősorban a megközelítés és valamely repülőtér körzetében való, a várakozás "eszközeként" használnak, az azonosító jelet minden 30 másodpercben legalább háromszor kell leadni, ezen időperióduson belül egyenlően elosztva. 3.4.5.4 Az azonosításra használt moduláló hangfrekvencia 1 020 Hz plusz, vagy mínusz 50 Hz, vagy pedig 400 Hz plusz, vagy mínusz 25 Hz kell, hogy legyen. Megjegyzés. - A használandó érték meghatározását körzetileg kell végrehajtani a “C”-Melléklet 6.5 pontjában foglalt irányelvek figyelembevételével. 3.4.6 A sugárzások jellemzői Megjegyzés. - Az alábbi előírásoknak nem céljuk az, hogy az olyan modulációk, vagy modulációtípusok alkalmazását kizárják, amelyek az NDB berendezések esetében az azonosításra előírtakon kívül még felhasználhatók, beleértve az egyidejű azonosítást és az élőszavas modulációt is, feltéve, hogy ezek a kiegészítő modulációk lényeges mértékben nem befolyásolják az NDB-knek a jelenleg 2007/70/II. szám használatos fedélzeti iránymérőkhöz kapcsolódó üzemi teljesítőképességét, és feltéve, hogy használatuk nem idézi elő más NDB-k szolgáltatásának káros interferenciáját. 3.4.6.1 Az alábbiakban a 3.4.6.1.1 pontban leírtak kivételével az összes NDB-nek megszakítás nélküli vivőfrekvenciát kell sugározni, és az azonosításuknak be/ki-billentyűzéses amplitúdó-modulált hangnak kell lenni (NON/A2A). 3.4.6.1.1 A részben, vagy egészben várakozási, megközelítési és leszállási navigációs berendezésként szolgáló NDB-k, vagy a 92,7 km-nél (50 tengeri mérföld) kisebb átlagos sugarú névleges fedésterületű NDB-k kivételével az NDB-k modulálatlan vivőhullám (NON/A1A) be/ki-billentyűzésével is azonosíthatók - ha az utóbbiak olyan területeken vannak, amelyek irányadókkal sűrűn el vannak látva - és/vagy ott, ahol a szükséges névleges fedésterület elérése gyakorlatilag nem valósítható meg a következők miatt:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes